Minderwaardigheid - Jou Selfmoord Oor
Home > Minderwaardigheid
Hierdie is `n topic wat eintlik moeilik is vir my om te skryf. Want sien, ek sukkel nog self effe met hierdie een. Ek is nog nie daardeur nie en dis `n aanhoudende stryd. Waar ek egter nou is is om my identiteit in God te ontdek en daardeur te werk aan die feist dat ek so minderwaardig voel. Want eintlik is dit maar net wat dit is : `n gevoel. `n Gevoel uit my verwysingsraamwerk wat altryd gesê het ek is nie goed genoeg nie.
So hoe hanteer ek hierdie gevoel van minderwaardighedi? Ek het begin om skrif op te soek wat my identiteit sal bevestig. Ek het ook my beste vriend Google nader getrek en klomp mense se idees gaan oplees. Ek het so baie inligting gekry dat dit amper kan bang maak. As ek maar net die helfte daarvan kon implimenteer! Dis nie maklik om van die minderwaardigheids gevoel ontslae te raak nie. Dis nie boeke lees en nog meer boeke lees nie. Dis iets wat hier binne in jou moet verander. Dis iets wat by jouself moet begin.
My minderwaardigheid het begin by die identiteit wat ek ontwikkel het in my verhouding met my Pa. My oudste broer was alles. Hy en my pa het alles saam gedoen. Saam gekuier, saam gewerk, saam gejag, saam gehengel. En ek was maar altyd net daar in die agtergrond. Geen van my prestasies was goed genoeg nie. Selfs al het ek akademies hoe goed gedoen was dit net nooit goed genoeg nie. En ek het al hoe meer en meer minderwaardig begin voel. Die gevolg daarvan is dat ek myself baie onttrek het en dat ek myself nie met enige iets vertrou nie. Ek sukkel om besluite te neem in my lewe want ek is die heel tyd bang dat ek die verkeerd besluit gaan maak en dan sal ek weer slegter daaroor voel.
In alle eerlikheid my vriend/in, ek het hierdie een nog nie oorwin nie en ek is na al die oplees nie nader aan n moontlike oplossing nie. Ek probeer dit by myself inskerp heel tyd dat oisn voor die Here almal ewe goed of sleg is. Ek herinner myself daaraan dat dit ok is om foute te maak en nie perfek te wees nie. Ja ek dink dit speel ook n groot rol met perfeksionisme. Ek glo dis maar net n manier om my minderwaardigheid te verdoesel.
So ek het nie vir jou antwoorde nie maar ek kan jou bemoedig en vertel dat dit beter raak as mens daaraan werk en probeer om jou waarde in te sien in jou gesin en familie se oë. As jy dalk vir my raad het, stuur gerus `n epos!
Tagged depressie, Minderwaardighedi, selfmoord
Next Post: Molestering